पेपर लीक पर प्रदर्शन, पूनिया-राठौड़ को लिया हिरासत में
Rajasthan REET Main Exam Paper Leak Protest Latest News Update राजस्थान में पेपर लीक और बढ़ती बेरोजगारी के खिलाफ आज भारतीय जनता युवा मोर्चा की ओर से सरकार के खिलाफ विरोध प्रदर्शन किया जा रहा है
राजस्थान में पेपर लीक और बढ़ती बेरोजगारी के खिलाफ आज भाजपा की ओर से शनिवार को सरकार के खिलाफ विरोध प्रदर्शन किया गया। इस दौरान सीएम हाउस के लिए निकले बीजेपी नेताओं और कार्यकर्ताओं को पुलिस ने सिविल लाइंस फाटक के पास ही रोक लिया।
यहां भाजपा कार्यकर्ता पुलिस से भिड़ गए। पुलिस ने लाठियां भांजते हुए उन्हें खदेड़ दिया। वाटर कैनन से पानी की बौछारें भी छोड़ीं। प्रदर्शन शाम साढ़े 4 बजे तक चला। पुलिस ने भाजपा प्रदेशाध्यक्ष डॉ. सतीश पूनिया और उपनेता प्रतिपक्ष राजेंद्र राठौड़ को हिरासत में ले लिया और विद्याधर नगर थाने ले गई।
इससे पहले बीजेपी मुख्यालय के बाहर जनसभा हुई। जिसे बीजेपी के प्रदेश प्रभारी अरुण सिंह, पार्टी प्रदेश अध्यक्ष सतीश पूनिया के साथ विधानसभा के उप नेता प्रतिपक्ष राजेंद्र राठौड़ ने संबोधित किया।
बीजेपी युवा मोर्चा के प्रदेश अध्यक्ष हिमांशु शर्मा ने कहा- युवा मोर्चा के विधानसभा घेराव से कांग्रेस सरकार डर गई है। संगठन ने विधानसभा का कैलेंडर देखकर ही विधानसभा घेराव का निर्णय लिया था। लेकिन सरकार ने इससे एक दिन पहले ही विधानसभा स्थगित कर दी। लेकिन पेपर लीक, बेरोजगारी, बिगड़ी कानून-व्यवस्था जैसे मुद्दों को लेकर हम पहले भी आवाज उठाते आए हैं।
बीजेपी करने लगी महिलाओं का अपमान: मंत्री खाचरियावास बोले- केंद्र के इशारे पर पूर्व सीएम को निपटाना चाहती है पार्टी